V trestnom konaní vyšší súdny úradník koná a rozhoduje na základe poverenia sudcu o a) vrátení veci dôležitej pre trestné konanie po právoplatnosti rozhodnutia vo veci samej, b) trovách trestného konania, c) ustanovovaní obhajcu, d) znalečnom, tlmočnom a o svedočnom, e) započítaní väzby a trestu, f) ustanovení opatrovníka poškodenému v prípadoch, keď zákonný zástupca poškodeného nemôže vykonávať svoje práva. (2) V trestnom konaní vyšší súdny úradník vykonáva a) úkony smerujúce k doručeniu obžaloby a písomností súdu, b) vybavuje dožiadania, c) opatrenia potrebné na výkon uložených trestov, ochranných opatrení a poriadkových pokút, d) úkony súvisiace s rekonštrukciou súdneho spisu, e) prípravu hlavného pojednávania a iných pojednávaní vrátane vyhodnotenia dokazovania v prípravnom konaní, f) prípravu rozhodnutí, g) iné procesné úkony. (§ 8 ods. 1 a 2 zákona č. 549/2003 Z. z. o súdnych úradníkoch)
Vyšší súdny úradník je oprávnený vykonávať úkony súdu v civilnom procese, správnom súdnom procese, v trestnom konaní, v konkurznom konaní a inú činnosť súdu v rozsahu ustanovenom týmto zákonom.
§ 3 ods. 1 zákona č. 549/2003 Z. z. o súdnych úradníkoch
štátny zamestnanec pracujúci na niektorom zo súdov Slovenskej republiky, ktorý spĺňa osobitné zákonné predpoklady na výkon tejto funkcie, pričom môže ísť o vyššieho súdneho úradníka, súdneho tajomníka alebo probačného a mediačného úradníka
PODĽA: § 2 zákona č. 549/2003 Z. z. o súdnych úradníkoch